Ranson Zezi, en “kado parfe” sorti kot Papa | Letid\nLIR AN Aukan Baoule Batak (Karo) Batak (Simalungun) Batak (Toba) Biak Bislama Cakchiquel (Western) Cambodian Chokwe Chol Chopi Chuabo Drehu English French Garifuna Greenlandic Hmong (White) Iban Italian Javanese Karen (S'gaw) Kazakh Kikongo Kimbundu Kisi Kreol Seselwa Krio Laotian Lhukonzo Lomwe Macua Maltese Mam Mapudungun Mauritian Creole Mazatec (Huautla) Mixe Mizo Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ngabere Ngangela Nias Niuean Nyaneka Nyungwe Portuguese Quechua (Ancash) Quechua (Ayacucho) Quechua (Cuzco) Quichua (Chimborazo) Quichua (Imbabura) Romany (Macedonia) Romany (Macedonia) Cyrillic Romany (Southern Greece) Runyankore Rutoro Saramaccan Sena Spanish Sunda Tahitian Tlapanec Tojolabal Totonac Tshwa Tzeltal Uighur (Cyrillic) Umbundu Urdu Uruund Wallisian Wayuunaiki\n“Tou don ki bon e tou kado parfe i sorti kot . . . Papa.”—ZAK 1:17.\nKANTIK: 148, 109\nKI MANNYER RANSON . . .\ni ede pour sanktifye non Zeova?\ni fer nou ganny bann benediksyon anba Rwayonm Bondye?\ni ede pour akonpli plan Bondye?\n1. Ki bann bon keksoz ki ranson i fer nou gannyen?\nSAKRIFIS Zezi Kri oubyen ranson i anmenn bokou benediksyon. Par egzanp, gras a ranson, bann zanfan Adan ki kontan ladrwatir pou kapab form parti fanmir Bondye en zour. En lot benediksyon ki nou kapab gannyen, i en lavi ere pour touzour. An plis ki sa, ranson i relye avek bann keksoz ki enportan pour bann ki dan lesyel ek lo later.—Ebre 1:8, 9.\n2. (a) Ki bann keksoz enportan dan lesyel ek lo later ki Zezi ti enkli dan son lapriyer? (Vwar portre o konmansman sa lartik.) (b) Ki nou pou diskite dan sa lartik?\n2 Apepre de-z-an avan ki Zezi ti mor, i ti ansenny son bann disip pour priy koumsa: “Nou Papa ki dan lesyel, ki ou non i ganny sanktifye. Ki ou Rwayonm i vini. Ki ou lavolonte i ganny fer lo later parey dan lesyel.” (Matye 6:9, 10) Annou vwar ki mannyer ranson i relye avek sanktifikasyon non Zeova, dominasyon Rwayonm Bondye ek fer lavolonte Bondye.\n3. Ki sa non Zeova i reprezante? Ki mannyer Satan ti sali non Zeova?\n3 Premyerman, Zezi ti priye pour ki non Zeova i ganny sanktifye oubyen ganny konsidere konman sen. Sa non Zeova, i reprezant Zeova li menm, sa ki i ete. I sa Personnaz pli drwat e pli pwisan dan liniver antye. Zezi ti osi apel li “Papa sen.” (Zan 17:11) Vi ki Zeova i sen, tou sa ki i fer ek tou lalwa ki i fer i sen. Me dan zarden Edenn, Satan ti kestyonn drwa Bondye pour etabli bann standar pour bann imen. I ti koz manti lo Zeova e i ti sali non oubyen repitasyon Bondye.—Zenez 3:1-5.\n4. Ki mannyer Zezi ti demontre ki non Bondye i sen?\n4 Kontrerman avek Satan, Zezi ti kontan non Zeova e i ti fer tou sa ki i ti kapab pour sanktifye sa non. (Zan 17:25, 26) Ki mannyer i ti fer sa? Par son kondwit ek lansennyman, Zezi ti ed lezot pour vwar ki bann standar Zeova i byen e tou sa ki i demann nou fer i pour nou prop dibyen. (Lir Psonm 40:8-10.) Zezi ti reste fidel menm ler Satan ti fer li soufer atraver en lanmor martir. I ti prouve ki i posib pour en zonm parfe obei Zeova konpletman.\n5. Ki mannyer nou kapab demontre ki non Zeova i sen?\n5 Ki mannyer nou kapab demontre ki nou kontan non Zeova? Par nou kondwit. Zeova i dir nou ki nou devret sen. (Lir 1 Pyer 1:15, 16.) Sa i vedir ki nou ador e obei zis li avek tou nou leker. Menm ler nou ganny persekite, nou fer tou nou posib pour viv dapre sa ki i ansenny nou. Ler nou viv dapre standar Zeova, sa i anmenn laglwar lo son non. (Matye 5:14-16) Nou prouve ki son lalwa i bon e ki Satan i en manter. Nou pa parfe, alor nou pou fer bann fot. Me ler nou fer fot, nou repantir e fer nou mye pour aret fer bann keksoz ki dezonor non Zeova.—Psonm 79:9.\n6. Akoz Zeova i kapab aprouv nou konman drwat menm si nou enparfe?\n6 Ki swa nou bann kretyen swazir oubyen “lezot mouton,” Zeova i pardonn nou pese si nou annan lafwa dan ranson. I aksepte bann ki’n dedye zot lavi avek li konman son bann adorater. I aprouv konman drwat bann Kretyen swazir konman son bann garson e “lezot mouton” konman son bann zanmi. (Zan 10:16; Romen 5:1, 2; Zak 2:21-25) Alor, menm la konmela, ranson i fer li posib pour nou annan en bon relasyon avek nou Papa e pour sanktifye son non.\n7. Ki benediksyon ki ranson i fer posib pour gannyen?\n7 Dan sa model lapriyer, Zezi ti dir: “Ki ou Rwayonm i vini.” Ki mannyer ranson i relye avek Rwayonm Bondye? Dan Rwayonm Bondye, oubyen gouvernman, i annan Zezi ek sa 144,000 Kretyen ki’n ganny swazir parmi bann imen. Ranson i fer li posib pour sa bann imen al dan lesyel apre ki zot in resisite. (Revelasyon 5:9, 10; 14:1) Zot pou vin bann lerwa ek pret e zot pou diriz later ansanm avek Zezi pour mil an. Pandan sa letan, Zeova pou servi Rwayonm pour fer later vin en paradi e tou imen vin parfe. Bann serviter Zeova dan lesyel e lo later pour vin en sel fanmir. (Revelasyon 5:13; 20:6) Zezi pou detri Satan e retir tou sa bann dega ki Satan in fer.—Zenez 3:15.\n8. (a) Ki mannyer Zezi ti ed son bann disip konpran lenportans Rwayonm Bondye? (b) Ki mannyer nou siport sa Rwayonm ozordi?\n8 Zezi ti ed son bann disip pour konpran lenportans Rwayonm Bondye. Ki mannyer? Deswit apre son batenm, Zezi ti konmans anons “bon nouvel Rwayonm Bondye” partou kot i ti ale. (Lik 4:43) I ti osi dir son bann disip ki zot ti pou vin son bann temwen “dan bann landrwa pli elwannyen lo later.” (Akt 1:6-8) Ozordi, atraver travay Rwayonm, bann dimoun i annan sa loportinite pour aprann konsernan ranson e pour vin bann sitwayen Rwayonm Bondye. Nou montre ki nou bann sitwayen fidel par ed bann Kretyen swazir pour anons sa bon nouvel dan lemonn antye.—Matye 24:14; 25:40.\n“KI OU LAVOLONTE I GANNY FER”\n9. Akoz nou kapab annan konfyans ki Zeova pou akonpli son plan pour bann imen?\n9 Ki Zezi ti oule dir ler i ti dir: “Ki ou lavolonte i ganny fer”? Ler Zeova i dir ki en keksoz pou arive, i pou arive. (Izai 55:11) Rebelyon Satan pa ti kapab anpes Zeova fer sa ki i oule. Ki ti lavolonte Zeova pour later? I ti oule ki later i ranpli avek bann zanfan parfe Adan ek Ev. (Zenez 1:28) Si Adan ek Ev ti mor san ki zot ti’n fer zanfan, plan Bondye pour ranpli later avek zot zanfan pa ti pou’n ganny akonplir. Alor, Zeova ti les zot fer zanfan. Ranson i donn tou bann ki demontre lafwa loportinite pour vin parfe e pour viv pour touzour. Zeova i kontan bann dimoun e i oule ki nou annan sa lavi merveye ki i ti’n deside pour donn nou depi o konmansman.\n10. Ki byenfe bann dimoun mor i gannyen atraver ranson?\n10 Ki pou arive avek sa plizyer bilyon dimoun ki’n mor san ki zot ti konn Bondye? Zeova i oule ki dimoun i viv. Alor, i pou redonn lavi tou bann ki’n mor. Ranson i fer posib ki zot reganny lavi. Koumsa, zot pou kapab aprann konn Zeova e pour viv pour touzour. (Akt 24:15) Zeova i Sours lavi. Ler Zeova i donn lavi bann ki’n mor, i vin zot Papa. (Psonm 36:9) Dan sa model lapriyer, Zezi ti dir ki Zeova i “nou Papa ki dan lesyel.” (Matye 6:9) Zeova in donn Zezi sa rol vreman enportan e sa i pour resisit bann mor. Zezi ti dir: “Mwan menm rezireksyon ek lavi.”—Zan 6:40, 44; 11:25.\n11. Ki lavolonte Bondye pour “gran lafoul”?\n11 Zezi ti dir: “Nenport dimoun ki fer lavolonte Bondye, se li ki mon frer ek mon ser ek mon manman.” (Mark 3:35) I lavolonte Bondye ki dimoun sorti dan tou nasyon, tribi ek langaz i vin son bann adorater. Zot ganny dekrir konman “en gran lafoul ki personn pa ti kapab konte.” Zot demontre lafwa dan ranson e zot oule obei Bondye. Zot loue li e dir: “Nou’n ganny sove gras a nou Bondye, sa Enn ki lo tronn e gras a sa Pti Mouton.”—Revelasyon 7:9, 10.\n12. Ki nou aprann konsernan plan Zeova pour bann imen atraver lapriyer Zezi?\n12 Nou’n aprann bokou lo Zeova ek son plan pour bann imen avek model lapriyer Zezi. Premyerman, nou bezwen fer tou sa ki nou kapab pour sanktifye non Zeova e donn li loner. (Izai 8:13) I posib pour nou ganny sove gras a sakrifis Zezi, ki osi anmenn loner lo non Bondye. Anfet, non Zezi i vedir “Zeova i delivrans.” Dezyenmman, Zeova pou servi son Rwayonm pour donn tou bann byenfe ki posib atraver ranson avek bann imen obeisan. Trwazyenmman, nou annan konfyans ki nanryen pa pou kapab anpes lavolonte Zeova ganny fer.—Psonm 135:6; Izai 46:9, 10.\nMONTRE ZEOVA KI OU REKONESAN POUR SA RANSON\n13. Akoz nou batize?\n13 En fason enportan ki nou montre ki nou apresye ranson i par dedye nou lavi avek Zeova e batize. Ler nou fer sa, nou montre ki nou annan lafwa dan ranson e ki “nou pour Zeova.” (Romen 14:8) Ler nou batize, nou demann Zeova pour donn nou “en konsyans kler.” (1 Pyer 3:21) Zeova i reponn nou par donn nou bann byenfe ki vin avek ranson e nou asire ki i pou donn nou tou keksoz ki i’n promet.—Romen 8:32.\nKi mannyer nou montre ki nou rekonesan pour sa ranson? (Vwar paragraf 13, 14)\n14. Akoz Zeova i donn nou sa lord pour kontan lezot?\n14 Tou sa ki Zeova i fer pour nou i akoz i kontan nou. I son lavolonte ki son bann adorater i imit li e kontan kanmarad. (1 Zan 4:8-11) Ler nou demontre lanmour anver bann dimoun, nou montre ki nou anvi “vin zanfan [nou] Papa ki dan lesyel.” (Matye 5:43-48) Sa de pli gran komannman i premyerman, kontan Zeova, dezyenmman, kontan lezot. (Matye 22:37-40) En fason demontre lanmour pour bann dimoun se ki nou ansenny zot sa bon nouvel lo Rwayonm Bondye. Si nou obei lord Zeova pour kontan lezot, espesyalman nou bann frer ek ser, nou lanmour pour li pou “vin parfe.”—1 Zan 4:12, 20.\nRANSON I ANMENN BANN BENEDIKSYON SORTI KOT ZEOVA\n15. (a) Ki bann benediksyon ki aprezan nou gannyen sorti kot Zeova? (b) Ki bann benediksyon nou pou gannyen a lavenir?\n15 Zeova i asir nou ki akoz nou annan lafwa dan ranson, nou pese i “ganny efase.” I kapab pardonn nou pese konpletman. (Lir Akt 3:19-21.) Parey nou’n vwar pli boner, ranson i fer li posib pour Zeova adopte serten imen pour vin son bann garson dan lesyel. Sa bann imen i bann Kretyen swazir. (Romen 8:15-17) I envit “lezot mouton” pour form parti son fanmir ki pou viv lo later. Apre ki zot in vin parfe, i pou annan en test final. Si zot fidel avek li, i pou adopte zot osi konman son bann zanfan. (Romen 8:20, 21; Revelasyon 20:7-9) Zeova pou toultan kontan tou son bann zanfan. Sa ranson pou kontinyen anmenn bann byenfe pour touzour. (Ebre 9:12) Zeova in donn nou sa kado presye ki personn pa pou kapab aras nou.\n16. Ki mannyer ranson i liber nou?\n16 Si nou repantir ler nou’n fer pese, napa nanryen ki Satan i kapab fer pour anpes nou vin manm fanmir Zeova. Zezi ti mor “enn fwa pour tou.” Alor, ranson in ganny peye enn fwa pour tou. (Ebre 9:24-26) Adan ti met lanmor lo nou, me sakrifis Zezi pou fer nou ganny lavi eternel. Ranson i kapab liber nou avek lemonn Satan ek lafreyer lanmor.—Ebre 2:14, 15.\n17. Ki lanmour Zeova i vedir pour ou?\n17 Bann promes Bondye pou toultan ganny akonplir. Zis parey son bann lalwa ki pa zanmen sanze, Zeova pa pou zanmen sanze. I pa pou zanmen dezapwent nou. (Malaki 3:6) Zeova pa’n zis donn nou sa kado lavi, me in osi donn nou son lanmour. “Nou konnen e nou krwar ki Bondye i kontan nou. Bondye i lanmour.” (1 Zan 4:16) Son bann promes i toultan vin vre. Byento later pou vin en zoli paradi. Tou dimoun pou imit Zeova e tou dimoun pou kontan kanmarad. Apre, tou son bann serviter dan lesyel ek lo later pou dir: “Ki nou bondye i ganny louanz, laglwar, lasazes, remersiman, loner, pwisans ek lafors pour touzour e touzour. Amenn.”—Revelasyon 7:12.\nForm parti fanmir Zeova: Zeova i nou Papa parski li ki’n fer nou. Ler Adan ek Ev ti manz sa fri, zot ti rezet Zeova konman zot Papa. Parski i kontan nou, Zeova ti fer laranzman pour ki en ranson i ganny peye pour ki bann imen i form parti son fanmir\nNou devret vin sen: Nou devret ador zis Zeova e obei li avek tou nou leker. Menm si nou enparfe, si nou annan lafwa dan ranson nou kapab vin sen dapre standar Zeova lo sentete


Mini Hauler 6L Bag by Marmot | US-Parks.com\nMini Hauler 6L Bag by Marmot\nAny seasoned traveler knows the woes of having shampoo explode all over their luggagea"rely on the Marmot Mini 5L Hauler to keep your toiletries from wreaking havoc on your vacation. The Mini's D-shaped opening and organizing pockets make this bag a no-brainer for your next trip, and for many more after that as well.\nMarmot Mini Hauler 6L Bag ships and sold by Backcountry\nCurrently Viewing Marmot Mini Hauler 6L BagMore by Marmot


kraze wheels kraze-141 cray rims and tires packages. kraze wheels kraze-141 cray machined w/ black wheels and tires packages at RimsDealer.com\nKraze Wheels Kraze-141 Cray rims and tires packages for your vehicle. Add Kraze Wheels Kraze-141 Cray Machined w/ Black rims to your shopping cart.


Biografi: Bann leser i vin bann vre ser spirityel | Felisa ek Araceli Fernández\nLIFE STORY Bann leser i vin bann vre ser spirityel\nLIR AN Afrikaans Aukan Baoule Batak (Karo) Batak (Toba) Biak Bislama Cakchiquel (Western) Cambodian Chitonga Chokwe Chol Cibemba Cinyanja Dangme Drehu Efik English Ewe Fon French Ga Garifuna Greenlandic Haitian Creole Hausa Hmong (White) Iban Igbo Isoko Italian Javanese Kabiye Karen (S'gaw) Kazakh Kikaonde Kikongo Kiluba Kisi Kisonge Kongo Kreol Seselwa Krio Kwangali Kwanyama Lamba Laotian Lingala Lunda Luvale Maltese Mam Mambwe-Lungu Mauritian Creole Mazatec (Huautla) Mbunda Mixe (North Central) Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Ngangela Nias Nigerian Pidgin Nyaneka Nzema Otetela Portuguese Quechua (Ancash) Quechua (Ayacucho) Quechua (Cuzco) Quichua (Imbabura) Saramaccan Sepedi Sesotho (Lesotho) Setswana Silozi Spanish Swahili (Congo) Swati Tahitian Tiv Tlapanec Tojolabal Totonac Tshiluba Tsonga Twi Tzeltal Umbundu Urhobo Uruund Venda Wallisian Wayuunaiki Welsh Xhosa Yoruba Zulu\nBann leser i vin bann vre ser spirityel\nRakonte par Felisa ek Araceli Fernández\nOZORDI mon annan 91 an e mon ankor rapel bann parol ki mon pti ser Araceli ti dir mwan en bann letan pase. I ti kriy avek mwan dan lakoler e dir: “Aret koz avek mwan. Mon pa oule tann nanryen ankor lo ou larelizyon mwan. I fatig mon latet sa. Mon pa kontan ou!” Sa bann parol ti bles mwan en kantite. Me zis parey Eklezyast 7:8 i dir, “vomye lafen en keksoz ki son konmansman.”—Felisa.\nFelisa: Mon’n grandi dan en fanmir pov Lespanny. Mon fanmir ti Katolik e nou ti vreman relizye. Anfet, 13 dimoun dan mon fanmir ti swa pret ouswa bann ki travay pour legliz. Manman mon kouzen ti en pret e ansenyan dan en lekol Katolik. Apre ki i ti mor, Lepap John Paul II ti onor li par dir ki i ti en sen. Mon papa ti en forzron e mon manman li i ti travay dan bann plantasyon. I ti annan wit nou an tou e mwan ki ti pli vye.\nLer mon ti annan 12 an, lager sivil ti deklare Lespanny. Apre lager, mon papa ti ganny mete dan prizon akoz gouvernman pa ti kontan son bann nide politik. I ti difisil pour mon manman ganny ase manze pour donn nou tou. Alor i ti anvoy mon trwa pti ser Araceli, Lauri ek Ramoni pour al reste avek bann leser dan en kouvan dan lavil Bilbao. Laba, mon bann ser ti pou ganny ase manze.\nAraceli: Sa letan mon ti annan 14 an, Lauri ti annan 12 an e Ramoni ti annan 10 an. Nou ti mank nou fanmir en kantite. Dan kouvan, nou ti fer louvraz netwayaz. De-z-an pli tar, bann leser ti anvoy nou Zaragoza, dan en pli gran kouvan pour bann dimoun aze. Nou ti bezwen travay dir pour netway lakwizin e nou ti fatige.\nFelisa: Ler mon bann ser ti ganny anvoye dan sa kouvan Zaragoza, mon manman ek mon tonton, ki ti sa pret dan nou rezyon, ti deside pour anvoy mwan osi laba. Zot pa ti anvi mon vwar en garson ki ti dakor avek mwan. Mon ti kontan pour al pas letan dan en kouvan akoz mon ti kontan Bondye. Mon ti al legliz toulezour e mon ti menm anvi vin en misyonner Katolik parey mon kouzin Lafrik.\nGos: Kouvan Zaragoza, Lespanny; drwat: tradiksyon Labib Nácar-Colunga\nMe dan kouvan mon ti santi ki mon pa ti kapab fer en ta keksoz ki mon ti anvi. Bann leser pa ti ankouraz mwan pour al servi Bondye dan en lot pei parey mon ti a kontan. Alor enn an pli tar, mon ti retourn kot mwan e pran swen avek mon tonton ki ti pret. Mon ti netway son lakaz e tou le swar nou ti servi saple pour fer lapriyer. Mon ti osi kontan aranz bann fler dan legliz e abiy bann stati Mari ek lezot sen.\nAraceli: Ler mon ti Zaragoza, mon ti fer bann premye ve pour vin en leser. Apre sa bann leser ti deside separ mwan avek mon bann ser. Alor zot ti anvoy mwan dan en kouvan Madrid e Lauri li i ti ganny anvoye en kouvan Valencia. Ramoni li i ti reste Zaragoza. Ler mon ti Madrid mon ti fer bann dezyenm ve pour vin en leser. Bokou dimoun ti vin reste dan kouvan, tel parey bann etidyan ek bann aze. Alor i ti annan bokou travay pour fer. Mwan mon ti travay dan lopital kouvan.\nMon ti enpasyan pour konmans viv konman en leser. Mon ti krwar nou ti pou pas bokou letan pour lir e aprann Labib. Me mon ti dezapwente. Personn pa ti servi Labib, ni menm koz lo Bondye oubyen Zezi. Mon ti aprann en pti pe langaz Laten, etidye lavi bann sen Katolik e ador Mari. Me laplipar ditan nou ti zis travay dir.\nMon ti konmans santi mwan strese e enkyet. Mon ti santi ki mon ti devret pe ganny larzan pour ed mon fanmir, dan plas travay dan en kouvan pour fer lezot dimoun vin ris. Mon ti koz avek sa leser ki ti ansarz lo sa ki ti pe trakas mwan e dir li ki mon ti anvi kite. Me i ti tak mwan dan en kaso. I ti krwar sa ti pou fer mwan reste.\nApre sa, zot ti larg mwan, me ler zot ti realize ki mon ti ankor anvi aret travay dan kouvan, zot ti tak mwan dan kaso ankor. Apre trwa fwa ki zot ti’n tak mwan, zot ti dir mwan ki mon ti kapab kite si mon ti ekri sa: “Mon pe kite akoz mon prefere ador Satan dan plas Bondye.” Mon ti soke. Mon ti vreman anvi ale, me zanmen mon ti pou ekri sa ki zot ti’n demann mwan. Finalman, mon ti dir zot ki mon anvi koz avek en pret e mon ti rakont li tou sa ki ti’n arive. I ti ganny permisyon avek levek pour reanvoy mwan kouvan Zaragoza. Detrwa mwan pli tar, mon ti ganny permisyon pour kite. Pa bokou letan apre, Lauri ek Ramoni osi ti kit kouvan.\nEN LIV KI TI DIVIZ NOU\nFelisa: En pe letan pli tar, mon ti marye e al reste Cantabria, en provens Lespanny. Mon ti kontinyen al lanmes regilyerman. En zour Dimans dan legliz, sa pret ti kriy avek lakoler, “Get sa liv!” I ti montre nou sa liv The Truth That Leads to Eternal Life. I ti dir, “Si en dimoun in donn ou enn sa liv, donn mwan oubyen zet li!”\nMon ti napa enn sa liv, me mon ti anvi enn. Detrwa zour pli tar, de madanm ti pas kot mwan. Zot ti bann Temwen Zeova e zot ti donn mwan sa liv. Mon ti lir li sa menm zour swar. Ler sa de madanm ti retournen, zot ti demann mwan si mon ti anvi etidye Labib e mon ti dir zot wi.\nSa liv Truth\nMon ti toultan anvi fer plezir Bondye. Mon ti aprann laverite lo Zeova e mon ti konmans kontan li en kantite. Mon ti anvi koz avek tou dimoun lo li. Mon ti batize an 1973. Ler mon ti kapab, mon ti esey koz avek mon fanmir lo laverite. Me mon fanmir, espesyalman mon ser Araceli, ti ensiste ki sa ki mon krwar ladan ti fo.\nAraceli: Vi ki mon ti’n telman pas martir dan kouvan, mon ti ankoler e mon pa ti satisfe avek mon larelizyon. Malgre tousala, mon ti kontinyen al lanmes dan Dimans e mon ti priy avek saple toulezour. Mon ti ankor anvi konpran Labib e mon ti demann Bondye led. Apre, Felisa ti koz avek mwan lo sa ki i ti’n aprann. I ti sitan eksite konsernan sa ki i ti krwar ki mon ti krwar i ti fol. Mon pa ti dakor avek sa ki i ti pe dir.\nPli tar, mon ti retourn Madrid pour travay e apre mon ti marye. Diran bann lannen, mon ti remarke ki dimoun ki ti al lanmes regilyerman pa ti vreman viv dapre bann lansennyman Zezi. Alor mon ti aret al lanmes. Mon ti nepli krwar dan bann sen oubyen dan lanfer dife e mon pa ti krwar ki en pret i kapab pardonn pese. Mon ti menm zet tou mon bann zidol. Mon pa ti konnen si sa ki mon ti pe fer ti byen. Mon ti dezapwente, me mon ti kontinyen priy Bondye: “Mon anvi konn ou. Ed mwan!” Mon rapel ki bann Temwen Zeova ti tap mon laport plizyer fwa, me mon pa ti zanmen ouver laport. Mon ti napa konfyans dan okenn larelizyon.\nMon ser Lauri ti pe reste Lafrans e Ramoni ti pe reste Lespanny. Apepre lannen 1980, zot ti konmans etidye Labib avek Temwen Zeova. Mon ti asire ki, zis parey Felisa, zot pa ti realize ki zot ti pe aprann en bann mansonz. Pli tar, mon ti zwenn Angelines, enn mon vwazen e nou ti vin de bon zanmi. Li osi i ti en Temwen Zeova. Plizyer fwa Angelines ek son msye ti demann mwan si mon ti a kontan etidye Labib avek zot. Zot ti realize ki menm si mon ti dir ki mon pa ti enterese avek larelizyon, mon ti vreman anvi konn Labib. Finalman, mon ti dir zot: “Ale, mon ava etidye avek ou mwan, me si zis mon kapab servi mon prop Labib!” Mon ti annan tradiksyon Labib Nácar-Colunga.\nFINALMAN LABIB I FER NOU INI\nFelisa: Ler mon ti batize an 1973, i ti annan apepre 70 Temwen an Santander, ki kapital Cantabria. Nou ti bezwen vwayaz lwen pour pres avek tou dimoun dan sa plizyer santenn vilaz dan sa provens. Alor nou ti pran bis e ler nou ti ariv kot en vilaz nou ti pran loto pour al vizit lezot vilaz.\nDiran bann lannen, mon ti etidye Labib avek bokou dimoun e 11 parmi zot ti batize. Laplipar dimoun ki mon ti etidye avek ti Katolik. Mon ti bezwen pran pasyans avek zot. Zis parey mwan, zot ti bezwen letan pour realize ki sa ki zot ti krwar ti fo. Mon ti konnen ki zis Labib ek lespri sen Zeova ki kapab ed en dimoun sanz son fason panse e konpran laverite. (Ebre 4:12) Mon msye Bienvenido, ki ti en zofisye lapolis avan, ti batize an 1979 e mon manman ti konmans etidye Labib pa bokou letan avan i mor.\nAraceli: Ler mon ti konmans etidye Labib avek Temwen Zeova, mon ti santi ki mon pa ti kapab tro krwar zot. Me avek letan, mon ti nepli santi koumsa. Bann Temwen pa ti zis ansenny Labib me zot ti osi obei son bann lansennyman. Mon lafwa dan Zeova ek Labib ti konmans vin for e mon ti santi mwan pli ere. Serten mon bann vwazen ti remark sa sanzman e zot ti dir mwan, “Araceli, kontinyen lo sa semen ki ou’n pran!”\nMon rapel mon ti priye, “Zeova, mersi pour pa abandonn mwan e ki ou’n donn mwan sitan bokou loportinite pour ganny sa ki mon ti pe rode, setadir, vre konnesans sorti dan Labib.” Mon ti osi demann mon ser Felisa pour pardonn mwan pour sa bann move parol ki mon ti’n dir li. Depi sa letan, dan plas argimante avek kanmarad, nou ti kontan koz lo Labib. Mon ti batize an 1989 a laz 61 an.\nFelisa: Ozordi mon annan 91 an. Mon msye in mor e mon pa kapab fer en kantite parey avan. Me mon ankor lir Labib sak zour e mon al renyon ek predikasyon ler mon kapab.\nAraceli: Mon kontan koz lo Zeova avek bann pret ek leser ki mon zwenn, petet akoz mon ti en leser. Mon’n ganny bann bon konversasyon avek detrwa zot e bokou zot in pran bann liv ek magazin. Mon ankor rapel ki ti arive avek en pret. Apre ki mon ti koz avek li detrwa fwa, i ti dakor avek sa ki mon ti pe dir. Apre i ti dir mwan: “Me kote mon kapab ale sa laz ki mon’n arive? Ki bann dimoun dan mon parwas ek mon fanmir ti pou dir?” Mon ti reponn: “Me ki Bondye pou dir?” I ti realize ki mon ti annan rezon e mon ti kapab vwar son sagrinasyon. Me i paret ki i ti napa sa kouraz pour li sanze.\nZanmen mon pou bliye ler mon msye ti dir mwan ki i anvi vin renyon avek mwan. I ti annan plis ki 80 an ler i ti vin son premye renyon e apre sa i pa ti zanmen mank en renyon. I ti etidye Labib e konmans prese. Mon annan bann bon souvenir avek li dan predikasyon. I ti mor de mwan avan i ti sipoze batize.\nFelisa: Ler mon ti konmans servi Zeova, mon trwa pti ser ti opoz mwan. Me pli tar, zot osi zot ti aksepte laverite. Sa ti vreman enn parmi bann pli bon moman dan mon lavi. Apre sa, nou ti kontan pas letan ansanm e koz lo nou Bondye Zeova ek son Parol. A lafen defen, nou tou nou ti pe ador Zeova. *\n^ par. 29 Araceli i annan 87 an, Felisa i annan 91 an e Ramoni i annan 83 an. Zot ankor pe servi Zeova fidelman. Lauri ti mor an 1990 e li osi i ti reste fidel avek Zeova.


Kerrmans i paradiset | Hjalmar Bergman | 55 SEK\nHäftad bok Bonniers. första uppl. 1927.


Revised Order Paper 1 for Sitting of Wednesday 16th October, 2019 – The National Assembly of Seychelles\nHome » Order Papers » Revised Order Paper 1 for Sitting of Wednesday 16th October, 2019\nSittings of Wednesday 16th October 2019 at 2p.m.\nLasanble Nasyonnal i kondann desizyon DICT pou kree e enstal lo tou konpiter gouvernman en ‘screen saver’ ki pe promot en kandida pou prosen eleksyon prezidansyel, Mr. Danny Faure. Lasanble i demann avek DICT pou retir sa ‘screen saver’ imedyatman.


Bourbon & Bowties™: Purchase a raffle ticket | Norton Children's Louisville, Ky.\nNorton Children's / Landing Page / Bourbon & Bowties™: Purchase a raffle ticket\nWe’re sorry, but sales of Bourbon & Bowties raffle tickets have closed for 2019.\nPlease consider making a donation in honor of all the honorees over the years. Your gift will be recognized during the Pledge Moment at the Bourbon & Bowties event.


Zezi i ansenny Nikodenm ki savedir ‘ne ankor’ | Lavi Zezi\nZezi i ansenny Nikodenm aswar\nZEZI I KOZ AVEK NIKODENM\nKI SAVEDIR “NE ANKOR”?\nLer Zezi i Zerizalenm pour Lapak lannen 30, i fer bann siny oubyen mirak ki ekstraordiner. Sa i fer ki bokou dimoun i annan lafwa dan li. Nikodenm i en Farizyen e en manm Sannedren, setadir lakour siprenm Zwif. Zezi i enpresyonn li e Nikodenm i anvi aprann plis, alor i al vwar Zezi ler fernwanr in fer. Petet i fer sa akoz i per ki si lezot sef relizye i vwar li, sa pou gat son repitasyon.\nNikodenm i dir: “Ansenyan, nou konnen ou en ansenyan ki sorti kot Bondye parski personn pa kapab fer sa bann mirak ki ou fer amwen ki Bondye i avek li.” Zezi i dir Nikodenm ki pour en dimoun antre dan Rwayonm Bondye i bezwen “ne ankor.”—Zan 3:2, 3.\nMe ki mannyer en dimoun i kapab ne ankor? Nikodenm i demann Zezi: “I pa kapab antre dan vant son manman en dezyenm fwa pour li ne, non?”—Zan 3:4.\nNon, ne ankor pa vedir sa. Zezi i eksplike: “Si en dimoun pa’n ne par delo ek lespri sen, i pa kapab antre dan Rwayonm Bondye.” (Zan 3:5) Ler Zezi ti batize e lespri sen ti desann lo li, i ti ne “par delo ek lespri sen.” An menm tan, en lavwa dan lesyel ti dir: “Sa i mon Garson ki mon kontan ki mon’n aprouve.” (Matye 3:16, 17) Dan sa fason, Bondye ti anonse ki aprezan Zezi ti’n vin en garson spirityel ki annan sa lespwar pour antre dan Rwayonm lesyel. Pli tar zour Lapannkot lannen 33, lezot dimoun ki’n batize ti pou ganny lespri sen e alor zot ti pou ne ankor konman bann garson spirityel Bondye.—Akt 2:1-4.\nI difisil pour Nikodenm konpran sa ki Zezi pe ansenny li konsernan Rwayonm. Alor Zezi i donn li plis lenformasyon konsernan son rol konman Garson Bondye ler i lo later. Zezi i dir: “Parey Moiz ti met en serpan anpandan dan dezer, Garson zonm osi i devret ganny met anpandan lo poto, pour ki tou sa ki krwar dan li i a kapab ganny lavi eternel.”—Zan 3:14, 15.\nZezi ti pe refer avek sa letan kot bann Izraelit ki ti ganny morde avek serpan ti bezwen get en serpan an kwiv pour ganny sove. (Nonm 21:9) Pareyman, tou bann imen i bezwen demontre zot lafwa dan Garson Bondye pour zot ganny libere anba kondannasyon lanmor e ganny lavi eternel. “Bondye in telman kontan lemonn ki i’n donn son sel Garson pour ki nenport ki ki demontre lafwa dan li pa ganny detrir me i ganny lavi eternel.” (Zan 3:16) Alor, lanmenm la, Zerizalenm, zis sis mwan apre ki Zezi in konmans son minister, i fer kler ki se li menm li sa mwayen pour sov limanite.\nZezi i dir Nikodenm: “Bondye pa ti anvoy son Garson dan lemonn pour ziz lemonn.” Sa i vedir ki i pa’n ganny anvoye pour ziz tou dimoun avek lentansyon pour kondann zot tou amor. O kontrer, Zezi i dir ki i’n ganny anvoye “pour ki lemonn i ganny sove atraver li.”—Zan 3:17.\nNikodenm in vin kot Zezi aswar dan kasyet akoz i per. Alor i enteresan ki Zezi i termin son konversasyon avek li par dir li: “Sa lalimyer [setadir Zezi par son fason viv ek lansennyman] in vin dan lemonn, me bann imen in pli kontan fernwanr ki lalimyer akoz sa ki zot fer i move e pour sa rezon zot pou ganny zize. Parski sa ki pratik sa ki mal i ay lalimyer e i pa vin kot lalimyer pour ki son bann aksyon pa ganny devwale. Me sa ki fer sa ki byen i vin kot lalimyer pour montre ki sa ki i’n fer i an armoni avek lavolonte Bondye.”—Zan 3:19-21.\nAprezan Nikodenm, sa Farizyen ek ansenyan Izrael i bezwen reflesir lo sa ki i fek tande konsernan rol Zezi dan plan Bondye.\nKwa ki ti pous Nikodenm pour vizit Zezi e akoz i ti al vwar li aswar?\nDan ki sans Zezi pa ti vin “pour ziz lemonn”?\nSa ki Bondye in fer pour ou\nPartaze Partaze Zezi i ansenny Nikodenm aswar


Ou kapab ranport laviktwar kont Satan! | Letid\nLIFE STORY Mon premye lanmour in ed mwan pour andire\nReste vizilan—Satan i anvi devor ou!\nOu kapab lager kont Satan—e ranport laviktwar!\nZot ti “war” bann keksoz ki ti’n ganny promet\nImit sa Enn ki promet lavi eternel\nFROM OUR ARCHIVES I ti vwar ki kafeterya ti mars byen akoz lanmour\nLIR AN Acholi Albanian American Sign Language Amharic Arabic Argentinean Sign Language Armenian Aymara Azerbaijani Azerbaijani (Cyrillic) Batak (Toba) Bengali Bicol Bislama Brazilian Sign Language Bulgarian Catalan Cebuano Chichewa Chilean Sign Language Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Colombian Sign Language Croatian Czech Danish Drehu Dutch Efik English Estonian Fijian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Italian Sign Language Japanese Japanese Sign Language Kannada Karen (S'gaw) Kazakh Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kreol Seselwa Krio Latvian Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Mauritian Creole Maya Mexican Sign Language Mixe Mongolian Moore Ndebele (Zimbabwe) Nepali Norwegian Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Quichua (Imbabura) Romanian Runyankore Russian Sango Serbian Serbian (Roman) Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tajiki Tamil Tatar Telugu Thai Tigrinya Tiv Tshiluba Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Wallisian Waray-Waray Wayuunaiki Wolaita Yoruba Zande Zapotec (Isthmus)\nLatour Veyer (Edisyon letid) | May 2015\n“Reste ferm dan lafwa e reziste [Satan].”—1 PYER 5:9.\nKI MANNYER NOU KAPAB REZISTE SATAN E . . .\n1. (a) Akoz nou lager kont Satan i sirtou enportan la konmela? (b) Ki mannyer nou konnen ki i posib pour ranport laviktwar dan nou lager kont Satan?\nSATAN pe lager avek bann Kretyen swazir ki ankor lo later e avek “lezot mouton.” (Zan 10:16, NW) Son bi, se pour detri otan serviter Zeova ki i kapab dan sa ptigin letan ki i reste li. (Lir Revelasyon 12:9, 12.) Eski nou kapab ranport laviktwar kont Satan? Wi! Labib i dir: “Reziste kont Dyab e i ava sov lwen avek zot.”—Zak 4:7.\n2, 3. (a) Akoz Satan i anvi ki dimoun i krwar ki i pa egziste? (b) Ki mannyer ou konnen ki Satan i egziste?\n2 Bokou dimoun i vwar li drol pour krwar ki Satan i egziste. Zot mazinen ki Satan ek bann demon i zis bann personnaz ki trouve dan bann liv, film ki fer per ek zwe video. Pour zot, i pa posib pour en dimoun entelizan krwar ki bann move lespri i egziste. Me, eski ou krwar Satan i fatig li lefet ki bann dimoun pa krwar ki li ek bann demon i egziste? Ditou! Apre tou, i pli fasil pour Satan avegle lentelizans bann dimoun ki pa krwar ki i egziste. (2 Kor. 4:4) Alor, en fason ki Satan i tronp bann dimoun se pour fer zot krwar ki bann move lespri pa egziste.\n3 Nou bann serviter Zeova, nou pa parmi bann ki ganny tronpe. Nou konnen ki Dyab i egziste. Ki mannyer nou konn sa? Parski Labib i dir ki Satan ti koz avek Ev atraver en serpan. (Zen. 3:1-5) Satan ti osi koz avek Zeova pour kestyonn motivasyon Zob. (Zob 1:9-12) Se Satan ankor ki ti esey tant Zezi. (Mat. 4:1-10) Nou osi vwar ki apre ki Zezi ti vin Lerwa an 1914, Satan ti konmans “fer lager” avek bann Kretyen swazir ki ankor lo later. (Rev. 12:17) Sa lager i kontinyen anmezir ki Dyab i esey fer bann Kretyen swazir ek lezot mouton perdi zot lafwa. Pour ranport laviktwar, nou bezwen reziste Satan e reste ferm dan lafwa. Sa lartik pou diskit lo trwa fason pour fer sa.\n4. Ki mannyer Satan in demontre ki i sa pli bon legzanp enn ki tro fyer?\n4 Satan i vreman fyer. An realite, Satan i sa pli bon legzanp enn ki tro fyer e arogan parski i ti annan lodas kestyonn drwa Bondye pour dirize e i ti anvi vin egal avek li. Alor en fason ki nou kapab reziste Satan se pour rezet sa move kalite lafyerte e devlop limilite. (Lir 1 Pyer 5:5.) Me kisisa lafyerte? Eski i touzour mal pour nou fyer?\n5, 6. (a) Eski lafyerte i touzour move? Eksplike. (b) Ki kalite lafyerte ki danzere e ki legzanp nou annan dan Labib ki montre sa?\n5 Dapre en diksyonner, lafyerte i konfyans ek respe pour nou lekor. I osi “sa satisfaksyon ki ou annan akoz ou oubyen en dimoun ki ou pros avek i’n fer en keksoz ki byen ouswa annan en keksoz ki bon.” I napa nanryen mal avek sa. Zapot Pol ti dir bann Kretyen Tesalonik: “Nou vant nou lekor [oubyen “fyer,” NW] lo zot size dan bann [“kongregasyon,” NW] akoz zot perseverans ek zot lafwa atraver tou bann persekisyon ek bann soufrans ki zot pas ladan.” (2 Tesa. 1:4) Alor pour apresye travay ki lezot i fer e menm annan en serten degre lafyerte pour sa ki nou’n akonpli, sa i kapab benefisye nou menm. Nou pa devret onte akoz nou fanmir, kiltir oubyen landrwa kot nou’n grandi.—Akt 21:39.\n6 De lot kote, i annan en lot kalite lafyerte ki kapab detrir nou relasyon avek lezot, sirtou nou relasyon avek Zeova. Sa move kalite lafyerte i lorgey. Lorgey i kapab fer nou mepriz e rezet konsey ki nou bezwen olye pour aksepte li avek limilite. (Ps. 141:5) En dimoun ki orgeye i annan en tro gran lopinyon lo li menm e i annan en latitid arogan akoz i krwar ki i pli siperyer ki lezot. Zeova i ay bann dimoun ki arogan. (Ezek. 33:28; Amos 6:8) Me Satan i kontan ler bann dimoun i vant zot lekor akoz zot pe imit son larogans. Pa rode Satan ti byen kontan ler Nimrod, Faraon ek Absalonm ti vant zot lekor e demontre ki zot ti orgeye. (Zen. 10:8, 9; Egz. 5:1, 2; 2 Sam. 15:4-6) Se lorgey menm ki ti fer Kaen perdi son relasyon avek Bondye. I ti ganny konseye par Bondye li menm, me i ti tro fyer pour ekoute. I ti antete, i ti inyor lavertisman Bondye e i pa ti mazin de kou pour komet pese kont Zeova.—Zen. 4:6-8.\n7, 8. (a) Kisisa rasizm e ki mannyer i relye avek lorgey? (b) Eksplike ki mannyer lorgey i kapab tir lape dan kongregasyon.\n7 Dan nou letan, dimoun i demontre lorgey dan plizyer fason ki fer ditor. Par ler, lorgey i mars ansanm avek rasizm. Dapre en diksyonner, rasizm i bann move pwennvi lo dimoun ki sorti dan lezot ras. I osi “sa krwayans ki dimoun dan diferan ras i annan diferan kalite ek abilite ki fer serten ras pli siperyer oubyen enferyer ki lezot.” Rasizm in lakoz plizyer rayot, lager ek zenosid.\n8 I vre ki sa bann keksoz pa devret arive dan kongregasyon Kretyen. Me kantmenm, par ler akoz lorgey, i kapab annan bann konfli ant bann frer ek ser ki kapab al an deor kontrol. I paret ki sa ti arive parmi bann Kretyen dan premye syek e i pour sa rezon ki Zak ti ekri zot e poz zot sa kestyon: “Kote lager ek kerel parmi zot i sorti?” (Zak 4:1) Si nou annan laenn pour lezot e santi ki nou pli siperyer ki zot, sa i kapab fer nou dir oubyen fer en keksoz ki kapab vreman bles zot. (Prov. 12:18) Pa sa i montre ki lorgey i kapab tir lape dan kongregasyon!\n9. Ki mannyer Labib i ed nou lager kont rasizm ek lorgey? (Vwar portre lo paz 14.)\n9 Si nou tant pour santi ki nou pli siperyer ki lezot, nou bezwen gard antet ki “tou dimoun ki annan lorgey dan son leker i detestab pour Zeova.” (Prov. 16:5) Nou osi bezwen egzamin nou leker e demann nou lekor: ‘Eski mon santi ki mon pli siperyer ki dimoun ki sorti dan en lot ras, annan en lot nasyonalite oubyen kiltir?’ Si nou annan bann santiman rasis oubyen nou fyer pour nou pei, nou pa pe pran kont ki “apartir en sel zonm [Bondye in] kree tou bann nasyon dan lemonn.” (Akt 17:26) Dan en sans, i annan zis en sel ras parski limanite antye i sorti dan Adan. Alor, pa i vreman bet pour krwar ki serten ras i pli siperyer oubyen enferyer ki lezot! Si nou mazin koumsa, nou pe permet Satan pour detrir nou lanmour ek linite Kretyen. (Zan 13:35) Pour lager kont Satan e ranport laviktwar, nou bezwen reziste lorgey.—Prov. 16:18.\nEVIT MATERYALIZM EK LANMOUR POUR SA LEMONN\n10, 11. (a) Akoz i kapab fasil pour devlop lanmour pour sa lemonn? (b) Ki mannyer Demas ti’n kapab demontre lanmour pour sa lemonn?\n10 Satan i “sef lemonn,” alor lemonn antye i dan son pouvwar. (Zan 12:31; 1 Zan 5:19) I pour sa rezon ki bokou keksoz ki sa lemonn i promote i kont bann standar Labib. Byensir, pa tou keksoz ki sa lemonn i ofer ki move. Me nou devret ekspekte ki Satan pou servi son lemonn pour pran lavantaz lo nou bann dezir e esey sedwir nou pour komet pese. I kapab osi esey fer nou devlop lanmour pour sa lemonn e negliz nou ladorasyon pour Zeova.—Lir 1 Zan 2:15, 16.\n11 I paret ki lanmour pour sa lemonn ti afekte serten Kretyen dan premye syek. Par egzanp, Pol ti ekrir: “Demas in abandonn mwan . . . akoz i pli kontan sa monn.” (2 Tim. 4:10) Labib pa dir nou kwa egzakteman ki Demas ti kontan dan sa lemonn ki ti fer li abandonn Pol. I kapab ki Demas ti konmans kontan bann keksoz materyel plis ki bann keksoz spirityel. Si sa ti leka, Demas ti perdi bann zoli privilez dan servis Bondye. Eski i ti vo lapenn? Eski i ti posib ki sa lemonn ti ofer Demas okenn keksoz ki annan plis valer ki bann benediksyon ki Zeova ti’n kapab donn li konman konpanyon Pol?—Prov. 10:22.\n12. Dan ki fason Satan i kapab eksplwat nou dezir par servi “pyez pouvwar larises”?\n12 I kapab ariv menm zafer avek nou. Konman Kretyen, i normal ki nou anvi pran swen avek nou bezwen materyel ensi ki pour nou fanmir. (1 Tim. 5:8) Zeova i anvi ki nou viv en lavi konfortab. Sa i evidan ler nou mazin sa zoli lanvironnman kot Zeova ti met Adan ek Ev. (Zen. 2:9) Me Satan i kapab eksplwat nou bann dezir avek “pyez pouvwar larises.” (Mat. 13:22, NW) Bokou dimoun i krwar ki larzan pou fer zot ere oubyen ki bann keksoz materyel i montre ki zot in reisi dan lavi. Si nou mazin koumsa, nou’n vreman ganny anbete e sa i kapab fer nou perdi sa keksoz pli presye ki nou annan, sa i nou lanmitye avek Zeova. Zezi ti averti son bann disip: “Personn pa kapab servi de met; parski swa i pou deteste enn e kontan lot; swa i pou devoue anver enn e mepriz lot. Ou pa kapab servi Bondye ek larises an menm-tan.” (Mat. 6:24) Si nou servi zis larises, nou’n aret servi Zeova. Sanmenm sa ki Satan i oule. Annou pa zanmen les larzan oubyen bann keksoz ki nou kapab aste vin pli enportan ki nou lanmitye avek Zeova. Pour lager kont Satan e ranport laviktwar, nou bezwen gard en pwennvi ekilibre lo bann keksoz materyel.—Lir 1 Timote 6:6-10.\nREZISTE LIMORALITE SEKSYEL\n13. Ki mannyer sa lemonn in promot en move pwennvi lo maryaz ek sèks?\n13 En lot latrap ki Satan i servi se limoralite seksyel. Bokou dimoun ozordi i nepli vwar fidelite dan maryaz e menm maryaz li menm, konman en keksoz ki aplikab dan nou letan e zot krwar ki i fer zot perdi zot laliberte. Par egzanp, en madanm aktris byen renonmen ti dir ki i enposib pour tou le de msye ek madanm reste fidel avek en dimoun. I kontinyen par dir: “Mon pa konn personn ki fidel oubyen ki anvi fidel.” En msye aktris ti dir: “Mon pa tro krwar ki i dan nou natir pour reste avek en dimoun pour leres nou lavi.” I bezwen ki Satan i byen kontan ler bann dimoun renonmen i kritik maryaz, sa kado ki Bondye in donnen. Dyab pa siport sa laranzman maryaz e i pa anvi ki bann maryaz i reisi. Alor, pour lager kont Satan e ranport laviktwar, nou bezwen annan pwennvi Zeova lo maryaz.\n14, 15. Ki mannyer nou kapab reziste limoralite seksyel?\n14 Ki swa nou’n marye oubyen non, nou bezwen lager pour reziste tou sort kalite limoralite seksyel. Eski sa i fasil pour fer? Ditou! Par egzanp, si ou en zenn, i kapab ki ou tann ou bann kanmarad lekol pe vant zot lekor akoz zot fer sèks avek nenport ki ki zot anvi. I kapab ki zot osi vant zot lekor konsernan sexting, setadir anvoy bann mesaz ek portre seksyel lo telefonn kanmarad. Anfet, dan serten pei sexting i ganny konsidere konman pe distribye pornografi zanfan. Labib i dir: “En dimoun ki livre li dan limoralite i fer pese kont son prop lekor.” (1 Kor. 6:18) Bann maladi ki ganny propaze atraver relasyon seksyel in anmenn bokou soufrans ek lanmor. Deplis, laplipar bann zenn ki pa ankor marye ki’n fer sèks, i dir ki zot regret sa ki zot in fer. Sa ki arive ler en dimoun i komet limoralite seksyel i konpletman diferan avek lafason ki lendistri divertisman i prezant li. Sa lemonn i anvi fer nou krwar ki i napa okenn konsekans ler nou kas bann lalwa Bondye, me si nou krwar sa bann mansonz, nou kapab “ganny tronpe par pese.”—Ebr. 3:13.\n15 Si ou ganny tante pour komet limoralite seksyel, ki ou kapab fer? Rekonnet ki ou annan en febles. (Rom. 7:22, 23) Priy Bondye pour donn ou lafors. (Fili. 4:6, 7, 13) Evit bann sityasyon ki kapab fer ou komet limoralite seksyel. (Prov. 22:3) Ler ou ganny tante, rezet sa tantasyon deswit.—Zen. 39:12.\n16. Ki Zezi ti dir ler Satan ti esey tant li e ki nou kapab aprann atraver sa legzanp?\n16 Zezi i en bon legzanp en dimoun ki ti reziste tantasyon. I pa ti ganny anbete par bann promes Satan e i pa ti ni menm pran letan pour vwar lavantaz ek dezavantaz. O kontrer, deswit i ti dir: “Dan Lekritir i’n dir.” (Lir Matye 4:4-10.) Zezi ti konn Parol Bondye, alor i ti kapab azir deswit e sit Lekritir ler Satan ti esey tant li. Pour lager kont Satan e ranport laviktwar, nou bezwen evite les nou ganny tante pour komet limoralite seksyel.—1 Kor. 6:9, 10.\nANDIRE E OU POU RANPORT LAVIKTWAR\n17, 18. (a) Ki lezot latrap Satan i servi e akoz sa pa devret sirprann nou? (b) Ki pou arive avek Satan e ki mannyer sa i ankouraz ou pour andire?\n17 Lorgey, materyalizm ek limoralite seksyel i zis trwa parmi bann latrap Satan. I annan bokou plis ankor. Par egzanp, bokou Kretyen i annan fanmir ki opoz zot oubyen bann kanmarad lekol ki sikann zot. Lezot i viv dan bann pei kot gouvernman i esey anpes zot prese. Sa bann difikilte pa sirprann nou, parski Zezi ti averti son bann disip: “Tou dimoun pou ay zot akoz mwan. Me sa ki persevere [oubyen “andire,” NW] ziska lafen pou ganny sove.”—Mat. 10:22.\nSatan pou ganny detrir pour touzour (Vwar paragraf 18)\n18 Ki mannyer nou kapab lager kont Satan e ranport laviktwar? Zezi ti dir avek son bann disip: “Par zot perseverans [oubyen “landirans,” NW] zot a sov zot lavi.” (Lik 21:19) Napa okenn ditor ki en imen i kapab fer nou ki pou dire pour touzour. Personn pa kapab gat nou lanmitye avek Bondye amwen ki nou permet sa arive. (Rom. 8:38, 39) Menm si serten serviter Zeova i mor, sa pa vedir ki Satan in ranport laviktwar parski Zeova pou resisit zot. (Zan 5:28, 29) De lot kote, Satan li, i napa en lavenir. Apre ki sa move lemonn i ganny detrir, Satan pou ganny zete dan labim pour 1,000 an. (Rev. 20:1-3) A lafen sa Mil An kot Kris pou dirize, limanite pou’n vin parfe e Satan “pou ganny large dan son prizon.” Pour la dernyen fwa e zis pour en pti pe letan i pou esey tronp limanite. Apre sa, Satan pou ganny detrir. (Rev. 20:7-10) Menm si Satan napa en lavenir, ou ou annan! Reste ferm dan lafwa e reziste Satan. Ou kapab lager kont Satan e ranport laviktwar!\nLATOUR VEYER (EDISYON LETID) May 2015


Mon Vetiver 10ml unisex perfume. Fragrance family woody. Nose Bruni Jovanovic. This charismatic yet


Monster High Flor™.: Video dead tired.\nAqui con un flamante monstruo-video.\nEtiquetas: Dead Tired.


‘Zeova, nou Bondye i en sel Zeova’—Deterononm 6:4 | Letid\nLIR AN Afrikaans Aukan Baoule Batak (Karo) Batak (Toba) Biak Bislama Cakchiquel (Central) Cambodian Chitonga Chokwe Chol Cibemba Cinyanja Drehu English French Garifuna Greenlandic Haitian Creole Hmong (White) Iban Italian Javanese Karen (S'gaw) Kazakh Kikaonde Kikongo Kiluba Kimbundu Kisi Kisonge Kongo Kreol Seselwa Krio Kwangali Kwanyama Lamba Laotian Lingala Lunda Luvale Maltese Mam Mambwe-Lungu Mauritian Creole Mazatec (Huautla) Mizo Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndonga Ngabere Ngangela Nias Nyaneka Otetela Portuguese Quechua (Ancash) Quechua (Ayacucho) Quechua (Cuzco) Quichua (Imbabura) Saramaccan Sepedi Sesotho (Lesotho) Setswana Silozi Spanish Swahili (Congo) Swati Tahitian Tlapanec Tojolabal Totonac Tshiluba Tsonga Tzeltal Umbundu Uruund Venda Wallisian Wayuunaiki Xhosa Zulu\n‘Izrael! Ekoute. Zeova, nou Bondye i en sel Zeova.’—DETERONONM 6:4.\nKANTIK: 138, 112\nDan ki sans ki Zeova nou Bondye i ‘en sel Zeova’?\nKi mannyer nou kapab montre ki nou pe ador Zeova konman sa ‘sel Zeova’?\nKi nou kapab fer pour gard nou lape ek linite?\n1, 2. (a) Akoz sa bann parol dan Deterononm 6:4 i sitan renonmen? (b) Akoz Moiz ti dir sa bann parol?\nPOUR plizyer santenn lannen, bann zwif in servi sa bann mo dan Deterononm 6:4 konman parti en lapriyer spesyal. Sa lapriyer i apel Sema, ki sa premye mo dan sa verse an Ebre. Plizyer Zwif i resit sa lapriyer toulezour, dan bomaten e aswar pour montre zot devosyon anver zis Bondye tousel.\n2 Sa bann parol i form parti sa dernyen diskour ki Moiz ti fer avek nasyon Izrael. Dan lannen 1473 avan Kris, sa nasyon ti dan pei Moab, pare pour travers Larivyer Zourden e pour konkerir Later Promiz. (Deterononm 6:1) Moiz ti’n diriz sa pep pour 40 an e i ti anvi ki zot kouraze pour arive fer fas avek bann difikilte ki ti pou vini. Zot ti bezwen annan konfyans dan zot Bondye, Zeova e pour reste fidel avek li. Sanmenm ki Moiz ti ankouraz zot pour fer dan son bann dernyen parol. Apre ki Moiz ti’n mansyonn sa Dis Komannman ek lezot lalwa sorti kot Zeova, i ti donn sa pep sa rapel enportan ki nou lir dan Deterononm 6:4, 5. (Lir.)\n3. Ki bann kestyon ki nou pou diskite dan sa lartik?\n3 Bann Izraelit ti konnen ki Zeova zot Bondye i ‘en sel Zeova.’ Bann Izraelit fidel ti ador en sel Bondye, Bondye zot zanset. Alor, akoz Moiz ti rapel zot ki Zeova zot Bondye i ‘en sel Zeova’? Ki konneksyon i annan ant sa laverite ek kontan nou Bondye avek tou nou leker, nanm ek lafors? Ki mannyer sa bann parol dan Deterononm 6:4, 5 i aplik pour nou ozordi?\nNOU BONDYE I ‘EN SEL ZEOVA’\n4, 5. (a) Ki sa fraz ‘en sel Zeova’ i vedir? (b) Ki mannyer Zeova i diferan avek bann bondye lezot nasyon?\n4 Inik. Sa lekspresyon ‘en sel Zeova’ i vedir ki Zeova i inik e ki personn pa egal avek li e ni parey avek li. Akoz Moiz ti servi sa lekspresyon? I pa paret ki i ti pe esey prouve ki sa krwayans dan en Trinite ti mal. Zeova i Kreater lesyel ek later e sa enn ki pe diriz liniver. I sa sel vre Bondye e napa lot bondye parey li. (2 Samyel 7:22) Alor, bann parol Moiz ti pou rapel bann Izraelit ki zot ti devret ador zis Zeova. Zot pa ti devret imit bann dimoun ki ti pe viv otour zot, ki ti pe ador en kantite fo bondye. Sa bann dimoun ti krwar ki zot bondye i kapab kontrol serten parti lanatir.\n5 Par egzanp, bann Ezipsyen ti ador bondye soley Ra, bondye lesyel Nout, bondye later Geb, bondye Nil Api osi byen ki plizyer zannimo. Zeova i montre ki i ti pli siperyer ki sa bann fo bondye ler i ti anmenn sa Dis Fleo. Bondye prensipal bann Kananeen ti Baal, en fo bondye ki bann Kananeen ti krwar ki li ki’n kree lavi. Zot ti osi krwar ki i bondye lesyel, lapli ek tanpet. Dan plizyer landrwa, dimoun ti depan lo Baal pour protez zot. (Nonm 25:3) Bann Izraelit ti pou bezwen rapel ki zot Bondye,“ sa vre Bondye” ki inik. I ‘en sel Zeova.’—Deterononm 4:35, 39.\nZeova pa sanze ouswa fer keksoz san ekspekte. I toultan fidel, i pa sanze e i laverite\n6, 7. Donn en lot sinifikasyon pour ‘en sel’ e ki mannyer Zeova in prouve ki i ‘en sel’?\n6 I pa sanze e i fidel. ‘En sel,’ dan sa lekspresyon ‘en sel Zeova’ i osi vedir ki son plan ek son bann aksyon i toultan diny konfyans. Zeova pa sanze ouswa fer keksoz san ekspekte. I toultan fidel, i pa sanze e i dir laverite. Par egzanp, i ti promet Abraam ki son desandans ti pou viv dan Later Promiz. Zeova in fer plizyer mirak pwisan pour arive gard sa promes. Plan Zeova pa’n sanze, menm apre kat san trant an ki i ti’n fer sa promes.—Zenez 12:1, 2, 7; Egzod 12:40, 41.\n7 Plizyer santenn lannen pli tar, Zeova ti apel bann Izraelit son bann temwen e dir zot: “Mwan menm sel Bondye. Avan mwan ti napa okenn Bondye. Apre mwan, pa pou annan okenn lot.” Zeova ti osi fer kler ki son plan pa zanmen sanze ler i ti azoute: “Depi touzour, mwan menm Bondye.” (Izai 43:10, 13; 44:6; 48:12) Pa sa ti en gran privilez ki bann Izraelit ti annan pour servi en Bondye ki pa sanze e ki toultan fidel! Ozordi, nou annan sa menm privilez.—Malaki 3:6; Zak 1:17.\n8, 9. (a) Ki Zeova i ekspekte avek son bann adorater? (b) Ki mannyer Zezi ti met lanfaz lo lenportans bann parol Moiz?\n8 Moiz ti rapel bann Izraelit ki lanmour ek lafeksyon ki Zeova i annan pour zot, pa pou zanmen sanze. An retour, Zeova ti ekspekte ki zot donn li tou zot devosyon e pour kontan li avek tou zot leker, nanm ek lafors. Sak loportinite ki bann paran ti gannyen zot ti bezwen ansenny zot zanfan lo Zeova, pour ki sa bann zenn osi i kapab ador Zeova.—Deterononm 6:6-9.\n9 Zeova pa zanmen sanz son plan, alor sa ki i ekspekte avek son bann vre adorater pa pou zanmen sanze. Si nou anvi ki nou ladorasyon i fer plezir Zeova, nou bezwen donn zis li tousel nou devosyon e kontan li avek tou nou leker, lespri ek lafors. Zezi ti dir ki sa i sa pli gran komannman. (Lir Mark 12:28-31.) Annou aprann ki mannyer nou kapab demontre par nou aksyon, ki nou krwar ki ‘Zeova nou Bondye i en sel Zeova.’\n10, 11. (a) Dan ki sans nou ladorasyon i zis pour Zeova tousel? (b) Ki mannyer sa bann zenn Ebre dan Babilonn ti demontre ki zot devosyon i zis pour Zeova?\n10 Zeova i nou sel vre Bondye. Nou donn li en devosyon zis pour li tousel ler nou ador zis li. Nou pa kapab pe ador Zeova e an menm tan nou pe ador lezot bondye ouswa pe enkli bann fo nide ek krwayans. Zeova pa zis en bondye ki par lao lezot bondye ouswa ki pli for ki zot, me, i sa vre Bondye. Nou devret ador zis li.—Lir Revelasyon 4:11.\n11 Dan liv Danyel, nou lir konsernan trwa zenn garson Ebre, Danyel, Ananya, Misael ek Azarya. Zot ti demontre zot devosyon ki zis pour Zeova tousel ler zot ti refize manz bann manze ki ti enpir pour bann adorater Zeova. Sa trwa zanmi Danyel ti refize prostern devan stati annor Neboukadnetsar. Pour zot, Zeova ti pas premye. Zot ti konpletman fidel avek li.—Danyel 1:1–3:30.\nZeova i devret annan premye plas dan nou lavi\n12. Kwa ki nou bezwen fer atansyon ler nou pe donn Zeova en devosyon ki zis pour li tousel?\n12 Zeova i devret annan premye plas dan nou lavi. Si nou anvi donn li en devosyon zis pour li tousel, nou devret fer atansyon ki nou pa les okenn lezot keksoz pran son plas. Ki sa bann lezot keksoz? Dan sa Dis Komannman, Zeova ti dir ki son pep pa devret ador bann lezot bondye. Zot pa devret pratik okenn form idolatri. (Deterononm 5:6-10) Ozordi, i annan diferan form idolatri e serten parmi i kapab difisil pour rekonnet. Me Zeova pa’n sanz sa ki i ekspekte avek nou. I ankor touzour ‘en sel Zeova.’ Annou vwar konman nou kapab evit idolatri ozordi.\n13. Kwa ki nou kapab konmans kontan plis ki Zeova?\n13 Dan Kolosyen 3:5 (Lir), nou lir konsernan bann keksoz ki kapab gat nou lanmitye avek Zeova. Nou vwar ki vorasite i relye avek idolatri. Ki mannyer sa? Ler nou annan en gran dezir pour annan bann keksoz, tel parey annan en ta larzan oubyen en lavi deliks, sa i kapab kontrol nou lavi parey en bondye pwisan. Tou bann keksoz mal ki’n ganny mansyonnen dan Kolosyen 3:5 i relye avek vorasite ki en form idolatri. Alor, si nou annan en gran dezir pour sa bann keksoz, nou kapab konmans kontan zot plis ki nou kontan Bondye. Alor, Zeova pou nepli ‘en sel Zeova’ pour nou. Nou pa pou zanmen anvi sa i arive.\n14. Ki lavertisman zapot Zan ti donnen konsernan nou lanmour pour Bondye?\n14 Zapot Zan ti met lanfaz lo en lot keksoz ki parey sa ki dan Kolosyen 3:5. I ti averti ki si okenn dimoun i kontan bann keksoz sa lemonn, setadir, “dezir natir imen, lanvi posed sa ki nou war ek lorgey dan lavi tou le zour,” alor, “lanmour Papa pa dan li.” (1 Zan 2:15, 16) Alor, nou bezwen egzamin nou lekor regilyerman pour vwar si nou kontan lemonn. Nou kapab trouve ki nou deza pe konmans ganny atire avek bann divertisman, fason sanze e pennyen e avek dimoun sa lemonn. Nou kapab osi anvi fer bann “gran keksoz” par anvi fer bann letid avanse. (Zeremi 45:4, 5) Sa nouvo lemonn i byen pros. Alor, nou bezwen rapel bann parol pwisan Moiz! Si nou konpran e vreman krwar ki ‘Zeova nou Bondye i en sel Zeova,’ nou pou donn li en devosyon ki zis pour li tousel e servi li mannyer ki li i anvi nou fer li.—Ebre 12:28, 29.\nPREZERV NOU LINITE KRETYEN\n15. Akoz Pol ti rapel bann Kretyen ki Bondye i ‘en sel Zeova’?\n15 Sa lekspresyon ‘en sel Zeova,’ i ed nou konpran ki Zeova i anvi ki son bann serviter i ini e pour annan menm bi dan lavi. Dan premye syek, i ti annan bann Zwif, Grek, Romen ek dimoun lezot nasyon dan kongregasyon Kretyen. Zot ti annan diferan kiltir, koutim ek keksoz prefere. Sa ti fer li difisil pour serten parmi zot aksepte en nouvo ladorasyon ouswa pour abandonn zot fason fer avan. Alor, Pol ti bezwen rapel zot ki bann Kretyen i annan en sel Bondye, Zeova.—Lir 1 Korentyen 8:5, 6.\nZeova i anvi ki son bann serviter i ini e pour annan menm bi dan lavi\n16, 17. (a) Ki profesi ki pe ganny akonplir dan nou letan e avek ki rezilta? (b) Kwa ki kapab kas sa linite ki annan parmi nou?\n16 Ki nou pou dir lo kongregasyon Kretyen ozordi? Profet Izai ti dir ki “dan bann dernyen zour,” dimoun dan tou nasyon pou zwenn ansanm pour ador Zeova. Zot pou dir: “I pou enstri nou konsernan son semen e nou pou mars dan son santye.” (Izai 2:2, 3, NW) Pa nou kontan pour vwar sa profesi pe ganny akonplir ozordi! Nou bann frer ek ser i sorti dan diferan pei, zot koz diferan langaz e zot annan diferan kiltir. Me nou pe servi Zeova dan linite. Par kont, vi ki nou sitan diferan, parfwa i kapab annan bann difikilte.\nEski ou pe travay dir pour gard kongregasyon Kretyen ini? (Vwar paragraf 16-19)\n17 Par egzanp, ki mannyer ou santi konsernan bann frer ek ser ki annan diferan kiltir? Zot langaz, labiyman, mantalite ek manze i kapab konpletman diferan avek sa ki pour ou. Eski ou evit zot e ou pas letan zis avek sa bann ki annan keksoz an komen avek ou? Ki mannyer ou santi konsernan bann ansyen dan ou landrwa ki pli zenn ki ou oubyen ki sorti dan en lot ras ek kiltir? Si nou pa fer atansyon, nou kapab les sa bann diferans afekte nou e kas nou linite.\n18, 19. (a) Ki konsey Efezyen 4:1-3 i donnen? (b) Ki nou kapab fer pour ed kongregasyon reste ini?\n18 Ki mannyer nou kapab evit sa bann difikilte? Pol ti donn bann konsey pratik avek bann Kretyen ki ti pe reste Efez, en landrwa ris avek bokou dimoun diferan kiltir. (Lir Efezyen 4:1-3.) Pol ti mansyonn bann kalite tel parey limilite, ladouser, pasyans ek lanmour. Sa bann kalite i parey en pilye solid ki gard en batiman debout. Me pour mentenir en lakaz dan en bon leta, i demann bokou travay. Pol ti anvi ki bann Kretyen Efez i travay dir pour “prezerv linite ki Lespri i donnen.”\n19 Nou tou nou bezwen fer nou mye pour prezerv linite dan kongregasyon. Ki mannyer nou kapab fer sa? Premyerman, nou bezwen kiltiv e demontre bann kalite ki Pol ti mansyonnen: limilite, ladouser, pasyans ek lanmour. Dezyenmman, nou bezwen travay dir pour promot “lape ki ini zot.” Mal konprenezon i parey bann pti fele dan nou linite, alor nou bezwen travay dir pour rezourd sa bann mal konprenezon pour ki nou kapab prezerv lape ek linite parmi nou.\n20. Ki mannyer nou kapab demontre ki nou konpran ki ‘Zeova nou Bondye i en sel Zeova’?\n20 ‘Zeova nou Bondye i en sel Zeova.’ Pa sa i en parol pwisan! Sa rapel ti donn kouraz bann Izraelit pour andir bann difikilte ler zot antre e konkerir Later Promiz. Sa bann parol i kapab ankouraz nou osi pour ki nou kapab pas atraver gran ladetres e ede dan sa paradi ki pe vini. Annou kontinyen donn Zeova en devosyon ki zis pour li tousel. Nou bezwen kontan e servi li avek tou nou leker, lespri ek lafors e nou bezwen travay dir pour prezerv linite parmi nou bann frer ek ser. Si nou kontinyen fer sa bann keksoz, Zezi pou ziz nou konman bann mouton e nou pou vwar son bann parol vin vre: “Vini, zot ki mon Papa in beni! Vin erit rwayonm ki’n ganny prepare pour zot depi kreasyon lemonn.”—Matye 25:34.\nNou donn Zeova en devosyon ki zis pour li tousel ler nou ador zis li e donn li premye plas dan nou lavi. Nou kontan li avek tou nou leker, lespri ek lafors


Tandif Granpapa | Ministry of Youth Sports & Culture\nHome - Books & Authors - Tandif Granpapa\nNot lo loter\nJean-Joseph Madeleine ti ne le 29 Zanvye 1956. I’n grandi e fer son letid primer dan distrik Grand Anse Mahe. Pli tar i’n fer letid ‘Adult Learning’, kot in ganny sans aprann Kreol, Franse ek Angle. A laz 28 an Jean-Joseph ti komans ekrir apre ki i ti’n ganny enspire par roman “Fler Fletri” ekrir par Leu Mancienne. Tit son premy travay i ‘An Montan Danm Lerwa’, en zistwar kot sa ekriven i kre son prop lemonn ek personnaz.\nJean-Joseph i kontan ekrir sirtou roman, poem, pyes teat ek zistwar kourt. Tenm ki i aborde dan son bann liv i lanmour, zistwar misterye ek lavi. Sa i akoz i kontan koz lo son bann leksperyans personnel, bann keksoz bizar ki dimoun pa tro konpran. De menm, i ekri bokou lo nou kiltir e lo mazik.\nApard ki en ekriven, Jean-Joseph i en artizan tre talante ki fer rido rafya. De plis, i osi en erbalis ki plant plizyer plant medisinal ki ede ek serten maladi.\nApard Tandif Granpapa, serten tit liv Jean-Joseph i :\nAn montan Danm Lerwa\nSekre Lannwit (ki’n fer bokou sikse)\nPrevious: Seychelles seeks to put the disappearing dance ‘tinge’ on UNESCO list\nNext: Autistic children need a specialized school, says Miss Seychelles contestant Juanita Porrice


Pitchfork Music Festival Paris 2013 > Omar Souleyman | openairguide.net\nStartseite › Festivals › Frankreich › Pitchfork Music Festival Paris › frühere Ausgaben › 2013 › Omar Souleyman\n31. Oktober bis 02. November 2013\nOmar Souleyman A-Trak Ariel Pink's Haunted Graffiti Baths Blood Orange Colin Stetson Danny Brown Darkside Deafheaven Disclosure Empress Of Glass Candy Hot Chip Iceage Jagwar Ma Junip Mac DeMarco Majical Cloudz Mount Kimbie No Age Omar Souleyman Only Real Panda Bear Pegase Petit Fantôme Savages Sky Ferreira The Haxan Cloak The Knife Todd Terje Warpaint Yo La Tengo Youth Lagoon\nAuftrittstagSamstag, 02. November 2013\nJul 19 Bluedot Festival neben Kraftwerk · New Order · Hot Chip Fr12 Jul 19 Bilbao BBK Live neben The Strokes · Liam Gallagher · Weezer Sa06 Jul 19 Cactus neben dEUS · Oscar & The Wolf · Cat Power\nAug 18 End Of The Road neben Feist · Vampire Weekend · Yo La Tengo Sa07 Jul 18 Les Ardentes neben Massive Attack · Wiz Khalifa · Ibeyi Sa02 Jun 18 Heartland Festival neben Patti Smith · Lykke Li · LCD Soundsystem\nDo17 Aug 17 Pukkelpop neben The xx · PJ Harvey · Editors So23 Jul 17 Tramlines Festival neben The Libertines · Metronomy · All Saints Sa03 Jun 17 Field Day Festival neben Aphex Twin · Flying Lotus · Nicolas Jaar\nSep 16 End Of The Road neben Animal Collective · Teenage Fanclub · Joanna Newsom Sa02 Jul 16 Couleur Café neben Chic feat. Nile Rodgers · De La Soul · Quantic Jul 16 ATP Icelandabgesagt\nFr06 Nov 15 Club To Club neben Thom Yorke - Tomorrow's Modern Boxes · Jeff Mills · Battles Fr28 Aug 15 Nox Orae neben Goat · Deerhoof · The Soft Moon Jul 15 Dour neben Snoop Dogg · Ms. Lauryn Hill · Jon Hopkins Fr26 Jun 15 Down The Rabbit Hole neben The War On Drugs · Ryan Adams · Patti Smith & Band performing Horses Jun 15 Bestival Toronto neben Flume · Florence And The Machine · Nas\nAug 14 Electric Picnic neben Portishead · Outkast · Beck Fr15 Aug 14 Pukkelpop neben Editors · Queens Of The Stone Age · The National Sa09 Aug 14 Oya neben Neutral Milk Hotel · Outkast · Queens Of The Stone Age Sa19 Jul 14 Melt! neben Portishead · The/Das · Dillon Sa05 Jul 14 Roskilde neben The Rolling Stones · Stevie Wonder · Jack White Jun 14 Bonnaroo neben Lionel Richie · Jack White · Kanye West Sa07 Jun 14 Field Day Festival neben Metronomy · Pixies · Shy Nature Apr 14 Motel Mozaique neben Daryll-Ann · Seun Kuti & Egypt 80 · Larry Gus\nSa02 Nov 13 Pitchfork Music Festival Paris neben Warpaint · Blood Orange · Jagwar Ma Okt 13 Iceland Airwaves neben For A Minor Reflection · Young Fathers · Retro Stefson Sa24 Aug 13 FYF Fest neben My Bloody Valentine · Yeah Yeah Yeahs · Baroness Do08 Aug 13 Way Out West neben Alicia Keys · Colors · Jenny Hval Sa06 Jul 13 PITCH neben Baauer · AlunaGeorge · Dizzee Rascal Sa25 Mai 13 Primavera Sound neben Nick Cave And The Bad Seeds · Blur · The Jesus And Mary Chain Apr 13 Donaufestival neben oOoOO · Bastards Of Fate · Laurel Halo\nDi17 Jul 12 Paléo Festival Nyon neben The Cure · Sting · Lenny Kravitz\nSa25 Jun 11 Glastonbury neben Coldplay · Beyoncé · U2 Jun 11 Bonnaroo neben Arcade Fire · Eminem · The Black Keys\nSa03 Jul 10 Eurockéennes neben Jay-Z · The XX · Wildbirds & Peacedrums


David ti vin lerwa | Zistwar Labib\nANKOR enn fwa Sail ti esey atrap David. Parmi son bann solda i ti pran 3,000 ki ti pli bon e zot ti al rod David. Kan David ti antann sa, i ti anvoy bann espyon pour al gete kote ki Sail ek son bann zonm ti pe kanpe sa swar. Apre David ti demann avek de son bann zonm: ‘Lekel ant zot de ki pou al avek mwan kot kan Sail?’\nAbisai ti reponn: ‘Mon pou al avek ou.’ Abisai ti garson Tserouiya, ser David. Pandan ki Sail ek son bann zonm ti pe dormi, David ek Abisai ti antre dousman dan kan. Zot ti pran lans ek brok delo Sail ki ti zis akote son latet. Personn pa ti vwar oubyen antann zot akoz zot ti dan en profon sonmey.\nAprezan get David ek Abisai. Zot in sove, e zot sen e sof anler lo montanny. David ti kriy avek sef larme Izrael an dizan: ‘Abner, akoz ou pa pe protez ou sef lerwa? Gete! La son lans ek son brok delo?’\nSail ti leve. I ti rekonnet lavwa David, e i ti demande: ‘David ou sa?’ Ou vwar Sail ek Abner la anba?\n‘Wi, mon senyer lerwa,’ David ti reponn Sail. E David ti demande: ‘Akoz ou pe esey atrap mwan? Ki mon’n fer ou? La ou lans, O lerwa. Anvoy enn ou zonm vin serse.’\n‘Mon’n mal azir,’ Sail ti admet. ‘Mon’n azir dan en fason bet.’ Apre sa David ti kontiny son semen, e Sail ti retourn kot li. Me David ti dir dan limenm: ‘En zour Sail pou touy mwan. Mon bezwen sove e al dan pei bann Filisten.’ E se sa ki i ti fer. David ti nobou anbet bann Filisten e fer zot krwar ki aprezan i ti dan zot kote.\nEn zour bann Filisten ti al lager kont Izrael. Pandan lager, Sail ek Yonatann ti ganny touye. Sa ti fer David vreman tris, i ti ekrir en zoli sanson, dan ki i ti sante: ‘Mon vreman tris pour ou, mon frer Yonatann. Konman ou ti presye pour mwan!’\nApre sa David ti retourn Izrael dan lavil Ebronn. Ti annan en lager ant bann zonm ki ti’n swazir garson Sail, Isboset, pour vin lerwa ek lezot zonm ki ti oule ki David i vin lerwa. Me finalman bann zonm David ti ranport laviktwar. David ti annan 30 an kan i ti vin lerwa. I ti dirize an Ebronn pour set an edmi. Serten son bann garson ki ti ne an Ebronn ti Amnonn, Absalonm, ek Adoniya.\nEn zour David ek son bann zonm ti al kaptir en zoli lavil ki ti apel Zerizalenm. Yoab, en lot garson Tserouiya, ser David, ti ansarz sa lager. Alor David ti rekonpans Yoab par fer li vin sef son larme. Aprezan David ti konmans dirize dan lavil Zerizalenm.\n1 Samyel 26:1-25; 27:1-7; 31:1-6; 2 Samyel 1:26; 3:1-21; 5:1-10; 1 Kronik 11:1-9.


CNBC, USA - Online tv schauen kostenlos live. Fernseher online.\nTrefoil.tv | TV-Kanäle | USA | CNBC


US plan for UN to endorse Khamenei’s fatwa? Shock in Jerusalem | Defending Iranian Democracy (DID)\nHome > Uncategorized\t> US plan for UN to endorse Khamenei’s fatwa? Shock in Jerusalem\nRelated link – http://tinyurl.com/a38qpsn\nTags: ayatollah ali khamenei, barack obama, iran, Israel, North Korea, Nuclear\nWhy Iran Already Has the Bomb Losing the Battle with Islam


Marine Le Pen: Wearing kippot should be banned | JPost | Israel News Set as Homepage Tue, May 21, 2013 12 Sivan, 5773\nLAST UPDATED: 09/22/2012 10:28\nFrench right-wing politician Marine Le Pen said she supports a ban on wearing kippot in public in addition to a ban on Muslim headscarves.“Obviously, if the veil is banned, the kipah [should be] banned in public as well," the French daily Le Monde quoted Le Pen, leader of the National Front, as saying in an interview published on Friday.Le Pen’s anti-immigrant, anti-Islamist party long has supported a ban on Muslim headscarves, niqabs and burkas. France’s minister of education, Vincent Peillon, said Le Pen “was fanning the flames of fundamentalism” with her statements. “She is the main fundamentalist,” he said.The president of the Conference of European Rabbis, Rabbi Pinchas Goldschmidt, said Le Pen has, “once again, exposed herself as being unworthy of the mainstream French political space.


Konferans Lig bann Madanm Parti Lepep-‘Fanm kontinyen travay dir pour Sesel’\nSa konferans, ki koensid avek Lazournen Enternasyonal bann Madanm, pe deroul zisteman anba tenm ‘Fanm kontinyen travay dir pour Sesel’.\nLouvertir ofisyel sa konferans ti fer tar yer apremidi pandan en seremoni tre kolore ki ti asiste par Prezidan Parti Lepep Msye James Michel, ki osi Prezidan Larepiblik, bann manm parti e reprezantan Lig bann Madanm Parti Lepep ek lezot madanm siporter Parti Lepep sorti partou atraver pei.\nSe sekreter lorganizasyon lamas dan Parti Lepep, Manmzel Idith Alexander, ki ti deklar ouver sa konferans. Me avan sa, responsab Lig bann Madanm Parti Lepep, Madanm Mitcy Larue, ti adres tou bann envite e delege dan sa konferans.\nMadanm Larue ti fer resorti ki bann fanm dan Parti Lepep in touzour en group ki’n lite e reste touzour devan pour protez e sofgard bann aki ki parti in lite pour gannyen e i ti fer resorti ki linite ki Per Fondater Parti, ansyen Prezidan France Albert Rene, ti toultan met lanfaz lo la in lakle sikse nou pei.\n«Bann fanm Parti Lepep ozordi nou’n ariv lwen, nou’n briz bokou baryer, nou’n grenp bokou montanny, nou’n arive pran nou desten dan nou lanmen e nou’n fer defi vin loportinite. Nou’n gard sa nivo respe ek disiplin dan parti,» Madanm Larue ti dir.\nMadanm Larue ti profite pour remersye tou bann madanm pour zot sipor e travay dir e demann zot pour renouvle zot zefor pandan bann lannen ki pe vini.\nI ti dir ki Parti Lepep i kont bokou lo son bann madanm for e kosto e la i ti met lanfaz lo bann diferan laspe ki i dir bann fanm i bezwen met lanfaz lo la e sa i enkli ki zot bezwen reste focus, lo zot responsabilite, reste konnekte avek dimoun parey prezidan parti i toultan demande, ki zot anmenn zot kontribisyon dan progranm renesans sosyal pour fer en diferans dan sosyete e pour ed bann zenn fiy ek madanm pli vilnerab dan bann kominote, parmi lezot laspe ankor.\nLo son kote, Manmzel Alexander li i ti osi demann bann madanm pour reste touzour solid.\n«En madanm dan politik i bezwen solid, parey tou aktivis politik madanm i bezwen for e kosto, » i ti dir.\nI ti profit sa lokazyon pour onor en madanm ki ti en gran militan e sa ti madanm Rita Sinon – premye minis madanm dan Sesel.\n«Madanm Sinon in fer bokou pour lemansipasyon bann fanm ek bann ki pli vilnerab dan sosyete e i ti fer sa avek bokou lanmour ek determinasyon malgre son problenm lasante,» i ti dir.\nManmzel Alexander ti osi koz bokou lo progre ki’n annan dan politik Sesel e rol enportan ki bann madanm in zwe.\nI ti osi envit bann madanm pour kontinyen zwenn parti akoz i dir i enportan annan bann nouvo manm pour travay akote bann veteran.\n«Fodre pa nou oubliye ki nou lafors se nou linite ek nou determinasyon,» i ti dir.\nI ti osi koz lo sipor ki bann madanm i gannyen avek bann msye e i ti remersi bann msye pour sa.\n«Legalite ek konprenezon ant fanm ek zonm i donk primordyal pour lepanouisman en nasyon,» i ti dir.\nBann envite kot sa konferans ti osi swiv en video ki tras lavi bann madanm depi avan lendepandans. Ti osi annan prezantasyon bann reprezantan madanm Parti Lepep pour sak distrik. Tou ti fini avek en spektak mizikal.\nKonferans Lig bann Madanm Parti Lepep i kontinyen ozordi e i ekspekte terminen apremidi avek prezantasyon plizyer rekonmandasyon.


Mesaz Prezidan Danny Faure alokazyon Lazournen Enternasyonal bann Madanm, le 8 Mars 2020 «Kontribisyon fanm Seselwa i a la baz transformasyon nou sosyete» - Seychelles Nation\nMesaz Prezidan Danny Faure alokazyon Lazournen Enternasyonal bann Madanm, le 8 Mars 2020 «Kontribisyon fanm Seselwa i a la baz transformasyon nou sosyete» | 07 March 2020\n«Sa lannen i mark 43-an depi ler nou pei in anbark lo en misyon pour donn loportinite egal tou fanm ek zonm Seselwa.\n« Nou lakonplisman i prouve ki kontribisyon fanm Seselwa i a la baz transformasyon nou sosyete. Dan tou domenn, fanm in pran son plas dan devlopman nou pei.\n« Loportinite egal i nepli en aspirasyon. Pour sa zenerasyon ozordi, loportinite egal i en realite ki zot viv toulezour.\n« Progre ki nou’n fer ansanm i rezilta krwayans nou gouvernman dan abilite bann zenn fiy ek madanm Seselwa. Nou’n briz baryer e liber potansyel pour nou bann madanm.\n« Nou’n fer sa atraver bann polisi progresiv ki’n met devlopman imen o sant nou azanda. Atraver lezislasyon nou’n protez e defann drwa bann madanm pour debout a kote bann zonm san okenn diskriminasyon. E madanm Seselwa in sezi tou loportinite avek de lanmen.\n“Mon fyer ozordi vwar bann madanm edike, dinamik, kouraze e determinen. Bann madanm ki pa zis konplent me ki vin devan e ofer solisyon. Ki travay pour amelyor zot lavi personnel, ki elev standar zot lakour, ki edik zot zanfan, ki kontribye dan lakominote e ki ede agrandi nou lekonomi. Dan tou domenn, nou bann madanm i fer zot prezans konte.\n“Ozordi plis ki zanmen, nou devret annan konfyans dan bann madanm pour batir sa meyer lavenir pour Sesel. Nou bezwen lanmen solid bann madanm pour sirmont bann defi modern ki sosyete pe fer fas avek. Mon napa okenn dout ki fanm Seselwa in pare pour kontiny semen ver plis progre ek devlopman.\n“A lokazyon lazournen enternasyonal bann madanm, mon zwenn avek pep Seselwa pour remersye e selebre fanm Seselwa dan tou son diversite.\n“Mon swet tou zenn fiy ek madanm Seselwa sikse e prosperite pour lavenir.”\nKominike sorti Biro Prezidan, State House


American Libraries Ass'n v. Pataki | 969 F Supp 160 | June 20, 1997\nDecision date: 1997-06-20\nCitations: 969 F Supp 160\nDocket Numbers: No. 97 Civ. 0222 (LAP)